تېرو ۲۴ ساعتونو کې د سرې میاشتې د فعالیتونو خبرونه: سرپل: له ۵۰ کورنیو سره د ۳.۳۷۵ ټنه خوراکی توکو مرسته ترسره شو، چې هرې کورنۍ ته ۶۷.۵ کیلو خوراکی توکی ورکړل شول. بلخ/ نورستان: پر ۵۳۳ اړمنو او بېوزلو کورنیو ۴.۲۶۴ ټنه خُرما ووېشل شوه، چې هرې کورنۍ ته ۸ کیلو خُرما ورکړل شوه. بادغیس: د قادس ولسوالۍ په ګلچین کلی کې یوه کورنۍ چې د اورلګېدنې له امله زیانمنه شوې وه، د ۴ قلمه غیر خوراکی توکو مرسته ورسره وشوه، چې یوه خېمه، ۱ ترپال، ۱ د پخلنځی سیټ او ۶ کمپلې په کې شاملې وې. کاپیسا: د نمایندګۍ ریاست په انګړ کې د پسرلی په راتګ او د چاپیریال د سمسورتیا او زرغونتیا په موخه د ۳۰ ډوله بېلابېلو مېوه لرونکو ونو د کېنولو کمپاین پیل شو.